অপরদিকে, ২৯ এপ্রিল শনিবার অপরাহ্নে নিউইয়র্ক সিটির কুইন্সে ‘জ্যামাইকা বাংলাদেশ ফ্রেন্ডস সোসাইটি’র বৈশাখী উৎসবে অতিথি ছিলেন কংগ্রেসম্যান গ্রেগরী মিক্স। হাজার হাজার প্রবাসীর উচ্ছ্বল উপস্থিতিতে এ মেলায় কম্যুনিটি সার্ভিসের জন্যে হাজী আব্দুল কাদের মিয়াকে বিশেষ সম্মাননা জানানো হয়। মরনোত্তর সম্মাননা প্রদান করা হয় একুশে প্রদকপ্রাপ্ত শিক্ষাবিদ ড. মনসুর এবং ব্যবসায়ী সাঈদ রহমান মান্নানকে। এ দুটি এওয়ার্ড গ্রহণ করেন খান’স টিউটোরিয়ালের প্রেসিডেন্ট নাঈমা খান ও সিইও ডা. ইভান খান। এওয়ার্ড হস্তান্তর করেন ড. মোমেন এবং প্রয়াত দুই বরেণ্য ব্যক্তির ওপর আলোকপাত করেন পল খান। এ সময় মেলা কমিটির সমন্বয়কারি মনির হোসেন, রিজু মোহাম্মদসহ নেতৃবৃন্দ মঞ্চে ছিলেন।